Bandera d'Allande

La bandera d'Allande (Asturies) ye rectangular, de proporciones 2:3 (anchu:llargu), de color verde, con dos franxes ondulaes de color mariellu. Pue llevar sobrepuestu nel centru l'escudu d'Allande.

El color verde del pañu simboliza la economía agrícola del conceyu. Les dos franxes ondulaes marielles representen les dos cuenques hidrográfiques d'Allande, les de los ríos Narcea y Navia, colos sos afluentes Oru y Argancinas, y son de color mariellu (oru) pa remembrar la bayura aurífera del pasáu.

Esta bandera foi escoyida polos estudiantes del conceyu, ente delles propuestes presentaes pa la so escoyeta pol Ayuntamientu, en 1984. El diseñu ganador foi adoutáu oficialmente'l 27 de xunu de 1985 y fuera presentáu por Eduardo Panizo Gómez, de la Sociedá Española de Vexiloloxía.

 Ver tamién 
 Escudu d'Allande
 Banderes d'Asturies

 Referencies 

 Enllaces esternos 

Categoría:Allande
Allande